cyanic-selkie/wikianc huggingface dataset:
เดอ ฮาวิลแลนด์ คอเม็ท
คอเม็ท 3
รุ่นที่ 3 ได้รับการพัฒนาขึ้นในด้านความจุเชื้อเพลิงและพิสัยการบิน ออกให้บริการครั้งแรกใน พ.ศ. 2497 ซึ่งเป็นปีเดียวกับอุบัติเหตุ BOAC 781 และ South African Airways 201 เกิดขึ้น ทำให้มีการยกเลิกการสั่งซื้อคอเม็ท จนเหลือเพียง 2 ลำที่ผลิตขึ้นได้
คอเม็ท 4
รุ่นที่ 4 ออกให้บริการครั้งแรกใน พ.ศ. 2501 นับว่าพัฒนามาไกลมากจากรุ่นที่ 1 เทียบขนาดกันแล้ว ลำตัวเครื่องของรุ่นที่ 4 ยาวกว่ารุ่นแรกถึง 5.64 เมตร และบรรทุกผู้โดยสารได้มากที่สุดถึง 81 คน เมื่อเทียบกับรุ่นที่ 1 ซึ่งบรรทุกได้ไม่เกิน 44 คน นอกจากนี้ ยังมีพิสัยการบินที่ไกลขึ้น ความเร็วสูงขึ้น บรรทุกได้หนักขึ้น ระบบความปลอดภัยที่ดีขึ้นมาก และทางบริษัทฯ ก็มีแผนที่จะผลิตคอเม็ทรุ่นที่ 5 ต่อไป
กระนั้น ก็ไม่สามารถลบภาพพจน์สยองของอุบัติเหตุที่เกิดกับคอเม็ท 1 ในสายตาสังคมได้ ชื่อเสียงของคอเม็ทตกต่ำลงตามลำดับ ยอดการสั่งซื้อลดลง โปรเจกต์คอเม็ทรุ่นที่ 5 ถูกยกเลิก แล้วก็ไม่มีการผลิตเครื่องบินในชื่อ "คอเม็ท" อีกเลย คอเม็ท 4 กลายเป็นรุ่นสุดท้ายของคอเม็ท แต่ต้นแบบของคอเม็ทได้ถูกพัฒนาเป็นเครื่องบินในชื่อใหม่ "Hawker Siddeley Nimrod"
ประเทศสวีเดนในโอลิมปิกฤดูร้อน 1896
ประเทศสวีเดน เข้าร่วมแข่งขันกีฬาโอลิมปิกฤดูร้อน ครั้งที่ 1 ค.ศ. 1896 (พ.ศ. 2439) ณ กรุงเอเธนส์ ประเทศกรีซ ระหว่างวันที่ 6-15 เมษายน พ.ศ. 2439 คณะกรรมการโอลิมปิกแห่งประเทศสวีเดนได้ส่งทีมนักกีฬาเข้าแข่งขันทั้งหมด 1 คน ใน 2 ชนิดกีฬา ผลการแข่งขันครั้งนี้ประเทศสวีเดนได้รับเหรียญรางวัลแบ่งเป็น 0 เหรียญทอง 0 เหรียญเงิน และ 0 เหรียญทองแดง รวมทั้งหมด 0 เหรียญ
ปลาแบล็คสวอลโล
ปลาแบล็คสวอลโล (Black swallower) เป็นสายพันธุ์ปลาทะเลลึกในตระกูล Chiasmodontidae เป็นที่รู้จักด้วยความสามารถของมันที่สามารถกลืนปลาที่มีขนาดใหญ่กว่าตัวเองได้ มันมีการแพร่กระจายไปทั่วโลกในเขตร้อนและเขตหุบเขาใต้ทะเลลึกภูเขาใต้ทะเลที่มีความลึก 700-2,745 เมตร (2,297-9,006 ฟุต) เป็นปลาทะเลลึกที่แพร่พันธุ์ได้แพร่หลายมาก
ลักษณะ
ปลาแบล็คสวอลโลเป็นปลาขนาดเล็กที่มีความยาวสูงสุด 25 ซม. (9.8 นิ้ว) ร่างกายมีความยาวและไม่มีเกล็ดและมีสีน้ำตาล - ดำสม่ำเสมอ ศีรษะยาวมีปากแหลม ตามีขนาดปานกลางและมีปากที่ใหญ่ ขากรรไกรล่างยื่นออกมาทางด้านบน ขากรรไกรทั้งสองข้างเรียงรายไปด้วยแถวของฟันที่คมซึ่งจะเชื่อมต่อกันสนิดเมื่อปิดปาก ฟันสามซี่แรกของขากรรไกรบนและล่างคือเขี้ยวที่มีขนาดใหญ่กว่าฟันปกติ กระดูกสันหลังมีขนาดเล็ก ครีบที่คลี่ออกมามีความยาว 12-15 (ปกติ 13) รังสี; ครีบอุ้งเชิงกรานมีขนาดเล็กและมีรังสี 5 ดวง ครีบหลังทั้งสองข้างแรกมีหนาม 10-12 ก้าน  ครีบก้นกระดูกสันหลังมีหนาม 26-29 รัศมีอ่อน ครีบหางมีร่องด้วยรังสีเอกซ์ 9 ดวง เส้นข้างเป็นต่อเนื่องกับรูขุมขนสองส่วนต่อส่วนของร่างกาย
การล่า
ปลาแบล็คสวอลโลสามารถกินอาหารที่มีขนาดใหญ่กว่าตัวมันเองได้หลายเท่าตัวเมื่อกลืนเข้าไปเหยื่อจะค่อย ๆ คดตัวเข้าไปในกระเพาะขนาดใหญ่พิเศษที่สามารถใหญ่กว่าเดิมได้หลายเท่าตัว การที่มันกินอาหารขนาดใหญ่เข้าไปนั้นอาจทำให้เมื่อถึงเวลาย่อยจะมีการปลดปล่อยก๊าซจำนวนหนึ่งทำให้มันต้องขึ้นไปที่ผิวน้ำจึงทำให้เราสามารถพบเจอพวกมันได้นั้นเอง
การสืบพันธุ์
การสืบพันธุ์นั้นจะเป็นการวางไข่ซึ่งไข่อยู่ในทะเลนั้นจะมีขนาดเส้นผ่านศูนย์กลาง 1.1-1.3 มิลลิเมตร (0.043-0.051 นิ้ว) และมีเม็ดสีเข้มซึ่งกระจายทั่วไปและเมื่อตัวอ่อนที่เพิ่งฟักออกมาจะมีเม็ดสีเข็มตรงด้านหน้าของดวงตาจนถึงปลายหางแล้วเม็ดสีเหล่านี้หายจะไปในที่สุดและร่างกายจะมืดลงโดยรวมเป็นสีดำ
มนัส บุญจำนงค์
มนัส บุญจำนงค์ นักมวยสากลสมัครเล่นเจ้าของเหรียญทองโอลิมปิก จากการแข่งขันโอลิมปิกฤดูร้อน 2004 ที่ประเทศกรีซ นับเป็นชาวไทยคนที่ 5 ที่ได้รับเหรียญทองโอลิมปิก และเป็นนักมวยสากลสมัครเล่นคนที่ 3 ต่อจากสมรักษ์ คำสิงห์ และวิจารณ์ พลฤทธิ์
มนัสมีสถิติได้เหรียญจากกีฬาโอลิมปิก 1 เหรียญทอง 1 เหรียญเงิน, เอเชียนเกมส์ 1 เหรียญทอง, ซีเกมส์ 2 เหรียญทอง และ 1 เหรียญทองแดงจากการแข่งขัน มวยสากลสมัครเล่นชิงแชมป์โลกที่จัดขึ้นที่กรุงเทพฯ ในปี พ.ศ. 2546
ประวัติ
มนัส บุญจำนงค์ มีชื่อเล่นว่า "เติ้ล" เกิดเมื่อวันที่ 24 มิถุนายน พ.ศ. 2523 ที่ตำบลพงสวาย อำเภอเมือง จังหวัดราชบุรี เป็นบุตรของนายมโนและนางมาลี บุญจำนงค์ มีน้องชายอีก 2 คนคือ มานนท์ (นน บุญจำนงค์) และ พันธนินทร์ ทั้ง 3 พี่น้องหัดชกมวยมาตั้งแต่สมัยเด็ก
โอลิมปิก 2004
มนัสลงแข่งขันในรุ่นไลท์เวลเตอร์เวท (64 กิโลกรัม) ในการแข่งขันโอลิมปิกฤดูร้อน 2004 ที่เมืองเอเธนส์ ประเทศกรีซ เส้นทางสู่เหรียญทองของมนัสคือ
มนัสเป็นนักกีฬาไทยคนที่สามที่ได้เหรียญทองจากการแข่งขันโอลิมปิกครั้งนี้ โดยก่อนหน้า อุดมพร พลศักดิ์ และ ปวีณา ทองสุก นักยกน้ำหนักหญิงทีมชาติไทยได้คว้าเหรียญทองไปแล้ว
เอเชียนเกมส์ 2006
หลังจากมนัสได้เหรียญทองโอลิมปิกเกมส์ ก็ประสบปัญหาครอบครัวและติดการพนัน ทำให้เขาเริ่มมีปัญหาเรื่องระเบียบวินัย ไม่เข้าซ้อมชกมวยบ่อยครั้ง ก่อนจะกลับตัวได้และลงแข่งขันเอเชียนเกมส์ 2006 ที่กรุงโดฮา ประเทศกาตาร์ เมื่อเดือนธันวาคม พ.ศ. 2549 โดยเอาชนะชิน เมียง ฮุน จากเกาหลีใต้ 22-11 หมัด ในรอบชิงชนะเลิศ ซึ่งก่อนหน้านี้ทางสมาคมมวยสากลสมัครเล่นได้ส่งมนัสเดินทางไปเก็บตัวที่ประเทศคิวบาเพียงคนเดียวนานถึง 3 เดือน กับโค้ช ฮวน ฟอนตาเนียล ซึ่งก็ทำให้มนัสได้เป็นนักมวยสากลสมัครเล่นไทยเพียงคนเดียวที่ได้เหรียญทองในการแข่งขันครั้งนี้
โอลิมปิก 2008
โดยถือมนัสเป็นนักกีฬาไทยคนแรก ที่สามารถคว้าเหรียญจากการแข่งขันโอลิมปิกสองสมัยติดต่อกัน
ซีเกมส์ 2011
ในการแข่งขันกีฬาซีเกมส์ 2011 ที่เมืองปาเล็มบัง ประเทศอินโดนีเซีย มนัสได้เลื่อนขึ้นไปชกในรุ่นมิดเดิลเวท หรือ 75 กิโลกรัม แต่มนัสเป็นฝ่ายแพ้นักมวยมาเลเซีย มูฮาหมัด ฟาร์ข่าน ไป 9-10 หมัด ในรอบรองชนะเลิศ
โอลิมปิก 2012
ในช่วงเดือนมีนาคม พ.ศ. 2555 มนัสมีความพยายามฟิตซ้อมเพื่อที่จะกลับมาติมทีมชาติเพื่อไปแข่งขันกีฬาโอลิมปิกอีกครั้ง ในกลางปีเดียวกัน โดยสามารถเอาชนะ ปิติพงษ์ สำเภาล่อน นักมวยรุ่นน้องไปได้ ด้วยการสนับสนุนจากสมรักษ์ คำสิงห์ แต่แล้วก็ได้มีปัญหาเรื่องการฟิตซ้อมกับทางสมาคมมวยสากลสมัครเล่นแห่งประเทศไทย และในท้ายที่สุดก็ได้ตัดสินใจแขวนนวมไปในที่สุด
มวยสากลอาชีพ
มนัส ได้ชกมวยสากลอาชีพครั้งแรกเมื่ออายุได้ 35 ปี ในวันที่ 27 มิถุนายน พ.ศ. 2558 ในสังกัดเกียรติกรีรินทร์โปรโมชัน ของ เอกรัตน์ ไชยโชติช่วง โดยชกครั้งแรกที่อินดอร์สเตเดียมหัวหมาก ด้วยการเอาชนะคะแนน ฮาเหม็ด จาลารันเต นักมวยชาวอินโดนีเซีย ในกำหนดการชก 4 ยก ร่วมรายการเดียวกับที่อำนาจ รื่นเริง ป้องกันตำแหน่งแชมป์โลกกับ จอห์นเรียล คาซิเมโร ซึ่งมนัสได้ขึ้นชกด้วยสภาพร่างกายที่อ้วนท้วน น้ำหนักกว่า 80 กิโลกรัม ในรุ่นมิดเดิลเวท โดยก่อนหน้านั้นมนัสได้ขึ้นชกมวยเป็นครั้งสุดท้ายในแบบมวยไทยเมื่อกว่า 5 ปีก่อน และในครั้งนี้ได้ลดน้ำหนักกว่า 15 กิโลกรัมเพียงระยะเวลาแค่เดือนเดียว โดยหลังจากนั้น ในวันที่ 27 กันยายน พ.ศ. 2558 มนัสขึ้นชกเป็นไฟต์ที่สอง โดยเริ่มใช้ชื่อว่า "มนัส บุญจำนงค์ ศักดิ์กรีรินทร์" โดยพบกับ มาร์โก ทูฮูมูรี นักมวยชาวอินโดนิเซีย ร่วมรายการ ไมค์ พ.ธวัชชัย ชิงแชมป์แพนแปซิฟิค IBF รุ่นซูเปอรฺ์แบนตั้มเวทที่ว่าง ผลปรากฏว่ามนัสชนะคะแนน 4 ยกไปได้ ที่ห้างสรรพสินค้าเซ็นทรัลพลาซา เวสต์เกต  อำเภอบางใหญ่ จังหวัดนนทบุรี
หลังจากชกชนะทูฮูมูรี มนัสตั้งเป้าว่าจะทำน้ำหนักให้ลดลงเหลือ 70 กิโลกรัม และทางเกียรติกรีรินทร์โปรโมชั่นก็วางแผนให้มนัสชกเดือนละครั้ง โดยจะให้ชกกำหนด 6 ยก, 8 ยก, 10 ยก และ 12 ยก ตามลำดับ
ในการชกมวยสากลอาชีพครั้งที่ 6 กับ ไรอัน ฟอร์ด นักมวยชาวแคนาดา ซึ่งเป็นอดีตแชมป์การต่อสู้แบบผสมผสาน (MMA) ที่อำเภอแม่ริม จังหวัดเชียงใหม่ ร่วมรายการเดียวกับฟ้าลั่นจูเนียร์ ศักดิ์กรีรินทร์ ชิงแชมป์สหพันธ์มวยนานาชาติ แพนแปซิฟิกที่ว่าง กับ เลสเตอร์ อาบูตัน นักมวยชาวฟิลิปปินส์ มนัสเป็นฝ่ายแพ้ทีเคโอไปในต้นยกที่ 5 หลังจากถูกหมัดขวาของฟอร์ดเข้าอย่างจังที่เบ้าตาซ้าย ในยกที่ 4 ทำให้เจ็บไม่สามารถชกต่อได้ ทำให้มนัสแพ้ครั้งแรกในการชกมวยสากลอาชีพ
ชีวิตส่วนตัว
มนัสเคยมีภรรยาคือ นางพจนีย์ บุญจำนงค์ (เกตุสวัสดิ์) และมีบุตรด้วยกัน 3 คน ภายหลังจากได้เหรียญทองโอลิมปิก 2004 มนัสได้มีปัญหากับภรรยา และแยกทางกันเมื่อเดือนสิงหาคม พ.ศ. 2549 หลังจากแยกทางกับนางพจนีย์แล้ว ในวันที่ 24 สิงหาคม พ.ศ. 2551 นางพจนีย์ก็ได้ให้กำเนิดบุตรชายเพิ่มอีก 1 คน ซึ่งมนัส ยอมรับกับผู้สื่อข่าวว่า บุตรที่เกิดมาภายหลังนี้เป็นบุตรที่เกิดจากตนเช่นกัน จากการที่มักมีปัญหาเรื่องผู้หญิงและครอบครัวแบบนี้ซึ่งส่งผลกระทบถึงการชกมวย จึงทำให้สื่อมวลชนให้ฉายามนัสว่า "เพลย์บอยกลับใจ" ในวันที่ 25 พฤศจิกายน พ.ศ. 2551 ทางกระทรวงการท่องเที่ยวและกีฬาได้มีการอนุมัติให้มนัสเข้าบรรจุเป็นข้าราชการตำรวจเนื่องจากสร้างชื่อเสียงให้แก่ประเทศชาติ โดยจะให้ได้รับยศตามวุฒิการศึกษา
ปัจจุบัน มนัสได้คบหากับพิชยาภา พูนิสสัน (ชื่อเล่น: ปัด) หญิงชาวอำเภอบ้านหมี่ จังหวัดลพบุรี ทั้งคู่ร่วมกันทำธุรกิจด้วยกันด้วยการจำหน่ายขนมประเภทซีเรียลผ่านทางเฟซบุกและตามงานจัดเลี้ยงต่าง ๆ นอกจากนี้แล้วมนัสยังมีธุรกิจเดินรถโดยสารวิ่งระหว่างจังหวัดราชบุรี-กรุงเทพมหานคร จำนวน 2 คัน และโต๊ะสนุกเกอร์อีกด้วย โดยให้น้องชายและพ่อเป็นผู้ดูแล อีกทั้งยังได้รับเงินจำนวนกว่า 100,000 บาทต่อเดือน จากทั้งการกีฬาแห่งประเทศไทย (กกท.), คณะกรรมการโอลิมปิกแห่งประเทศไทย ในพระบรมราชูปถัมภ์ และบริษัท โอสถสภา จำกัด ในฐานะที่เคยสร้างชื่อเสียงให้กับประเทศมาก่อน จนกระทั่งอายุ 60 ปี
การเมือง
ในการเลือกตั้งวันที่ 3 กรกฎาคม พ.ศ. 2554 มนัสได้เข้าสมัครเป็นสมาชิกพรรคชาติไทยพัฒนา พร้อมกับเพื่อนนักมวยอีก 3 คือ เขาทราย แกแล็คซี่, สมรักษ์ คำสิงห์ และเจริญทอง เกียรติบ้านช่อง โดยมนัสได้รับการจัดรายชื่อในบัญชีรายชื่อ ลำดับที่ 18 แต่ไม่ได้รับการเลือกตั้ง
ATM SafetyPIN software
ATM SafetyPIN software เป็นโปรแกรมประยุกต์ที่มีกลไกให้ผู้ที่ถูกข่มขู่ให้ถอนเงินจากเครื่องรับจ่ายเงินอัตโนมัติ สามารถแจ้งตำรวจได้โดยใส่รหัสประจำตัวย้อนหลัง ระบบโปรแกรมประยุกต์นี้ได้คิดค้นและจดสิทธิบัตรโดยทนายรัฐอิลลินอย ชื่อ Joseph Zingher แม้ว่าจะมีเรื่องหลอกลวงแพร่สะพัดว่าหากถูกข่มขู่ให้ถอนเงินแล้วก็ให้ใช้วิธีนี้เพื่อเรียกตำรวจมา แต่อันที่จริงแล้ว ระบบนี้ไม่ได้นำมาใช้งานจริงโดยเครื่องรับจ่ายเงินอัตโนมัติใดเลยในปัจจุบัน
ประวัติ
แนวคิดของระบบรหัสประจำตัวฉุกเฉิน หรือรหัสบ่งบอกการถูกข่มขู่สำหรับเครื่องรับจ่ายเงินอัตโนมัติ เท่าที่ทราบได้มีการกล่าวถึงตั้งแต่วันที่ 30 กรกฎาคม พ.ศ. 2529 ซึ่งได้เสนอโดยสมาชิกสภาผู้แทนราษฎรสหรัฐอเมริกาที่เคยเป็นตำรวจมาก่อนชื่อ Mario Biaggi ข้อเสนอนี้ได้บันทึกไว้ในบันทึกคองเกรซ pp. 18232 et seq ต่อมา Biaggi ก็ได้เสนอมติสภาหมายเลข 785 (H.R. 785) ใน พ.ศ. 2530 ว่าให้สำนักงานสอบสวนกลางแห่งสหรัฐอเมริกาสามารถติดตามปัญหาการลักพาตัวแบบด่วน (หมายถึงการลักพาตัวโดยที่ครอบครัวเหยื่อสามารถหาเงินมาจ่ายได้ง่าย รวมถึงกรณีการข่มขู่ให้กดเงินจากเครื่องรับจ่ายเงินอัตโนมัติด้วย) และให้ประเมินถึงการนำระบบรหัสประจำตัวฉุกเฉินมาใช้ อย่างไรก็ตาม มติสภานี้ได้จบลงโดยยังไม่ได้อภิปรายกันเลย
ถึงแม้ Joseph Zingher ซึ่งได้จดสิทธิบัตรเรื่องนี้ไว้จะไม่ประสบความสำเร็จในการขายระบบดังกล่าว แต่ตำรวจในรัฐนิวยอร์ก รัฐนิวเจอร์ซีย์ รัฐโอไฮโอ และรัฐอิลลินอยต่างสนับสนุนแนวคิดรหัสประจำตัวฉุกเฉินโดยการใส่รหัสย้อนหลัง   รัฐอิลลินอยเคยผ่านกฎหมายให้ธนาคารต้องออกแบบให้เครื่องรับจ่ายเงินอัตโนมัติรองรับความสามารถนี้ แต่ภายหลังออกกฎหมายเพิ่มเติมโดยแก้จาก "ต้องออกแบบเช่นนั้น" ไปเป็น "อาจจะออกแบบเช่นนั้น"
ใน พ.ศ. 2549 มีเรื่องหลอกลวงในอีเมลลูกโซ่แพร่กระจายโดยกล่าวไว้ว่าระบบการกรอกรหัสประจำตัวย้อนหลังเพื่อแจ้งการถูกข่มขู่ได้ติดตั้งอยู่ในเครื่องรับจ่ายเงินอัตโนมัติทั่วโลก หนังสือด้านธุรกิจชื่อ American Banker ได้รายงานในวันที่ 2 มกราคม พ.ศ. 2550 ว่าไม่มีการใช้ระบบที่กล่าวอ้างในจดหมายลูกโซ่ในเครื่องรับจ่ายเงินอัตโนมัติใดในขณะนั้นเลย
เรื่องหลอกลวงยังคงแพร่สะพัดต่อไปในเดือนกรกฎาคม พ.ศ. 2551 ที่ออสเตรเลีย โดยปรากฏข้อความว่า
ถ้ามีการออกแบบให้เครื่องรับจ่ายเงินอัตโนมัติรองรับความสามารถในการรับรหัสผ่านย้อนหลังดังกล่าวนี้จริง รหัสผ่านที่เป็นเลขพาลินโดรม เช่น 5555 หรือ 2112 ก็จะไม่สามารถใช้ได้ เพราะจะทำให้การกดรหัสประจำตัวที่ถูกต้องกลายเป็นการกดรหัสฉุกเฉินไปด้วย นอกจากนี้ ผู้ใช้ก็ควรจะหลีกเลี่ยงการตั้งรหัสผ่านที่เกือบจะเป็นเลขพาลินโดรม เช่น 5255 หรือ 1241 เพราะการกดรหัสประจำตัวตามปกติอาจพลาดไปเป็นการกดรหัสฉุกเฉินได้โดยอุบัติเหตุ
ทีมดราก้อน คุณหมอหัวใจแกร่ง
ทีมดราก้อน คุณหมอหัวใจแกร่ง หรือ Team Medical Dragon เป็นละครซีรีส์ญี่ปุ่นเกี่ยวข้องกับทีมหมอศัลยแพทย์การผ่าหัวใจของหมอสมัยใหม่ เดิมทีเป็นซีรีส์เรื่องนี้ดัดแปลงมาจากการ์ตูนในเรื่องเดียวกัน ในประเทศไทยซีรีส์เรื่องนี้ฉายทางโทรทัศน์ช่องทีวีไทยทุกวันพฤหัสและศุกร์เวลา 22.10-23.10 ในญี่ปุ่นฉายทางสถานีโทรทัศน์ช่อง Fuji tv มีทั้งหมดสองภาคแต่ละภาคจะมีเรื่องเกี่ยวข้องกับการผ่าตัดที่แตกต่างกันไปเช่น การผ่าตัดหัวใจ การผ่าตัดหลอดอาหาร เป็นต้น แต่ในภาคแรกจะเกี่ยวข้องกับการผ่าตัดหัวใจที่มีความผิดปกติเรียกว่าการผ่าบาทิสต้าเป็นส่วนใหญ่ ส่วนในภาคสองจะเน้นเรื่องการผ่าตัดที่แตกต่างออกไปและมีการผ่าตัดมากขึ้น นอกจากนั้นยังเพิ่มเรื่องของการครอบงำโรงพยาบาลเพื่อประโยชน์ส่วนตัวอีกด้วย และในแต่ละภาคจะมีจำนวนตอน11ตอน
ภาคหนึ่ง
อาซาดะ ริวทาโร่ หมออัจฉริยะผู้หนึ่งผ่านพ้นจากการผ่าตัดผู้บาดเจ็บจากสงครามในประเทศแถบแอฟริกาและกลับใช้ชีวิติที่ประเทศญี่ปุ่นและหมอซาโต้ได้เลงเห็นความสามารถของอาซาดะจึงชักชวนให้ไปทำงานอยู่ที่โรงพยาบาลมหาวิทยาลัยเมย์ชิน เขาใช้ความอัจฉริยะของเขาผ่าตัดผู้ป่วยได้อย่างยอดเยี่ยม คราวหลังเขาตั้งทีมขึ้นมาในชื่อ "ทีมดราก้อน" ที่มีหน้าที่ผ่าตัดผู้ป่วยที่ป่วยด้วยโรคหัวใจและได้ทำการวิจัยเรื่องการผ่าตัดบาทิสต้าหรือการผ่าตัดหัวใจที่มีความผิดปกติ จนกระทั่งโรงพยาบาลเมย์ชินได้รับผู้ป่วยที่หัวใจมีความผิดปกติสองราย หนึ่งในนั้นเป็นพยาบาลของเมย์ชินเองและอีกรายเป็นเด็กหญิงวัย 16 ปี ทีมดราก้อนตัดสินใจเลือกผ่าตัดผู้ป่วยที่อายุมากก่อนเนื่องจากมีความอันตรายสูงกว่าอีกราย จนกระทั่งทีมดราก้อนสามารถผ่าตัดบาทิสต้าสำเร็จเป็นรายแรกของญี่ปุ่น แต่คิตะมูระ คาซึกิศัลยแพทย์โรงพยาบาลเมย์ชินได้นำความดีของทีมดราก้อนมาเป็นของตน
ในการผ่าตัดครั้งที่สอง ทีมดราก้อนต้องทำการผ่าตัดเด็กหญิงวัย 16 ปี และสามารถทำสำเร็จอีกครั้ง ซึ่งเป็นการผ่าตัดบาทิสต้าครั้งที่2ของทีมดราก้อนในขณะเดียวกันโนงุจิ ศาสตราจารย์ของเมย์ชินเกรงกลัวว่าทีมดราก้อนจะมาแย่งตำแหน่งตนไปจึงพยายามไม่ให้การผ่าตัดครั้งต่อไปสำเร็จ ในการผ่าตัดบาทิสต้าครั้งที่3 ทีมดราก้อนต้องรับงานหินคือการผ่าตัดเด็กทารกวัย9เดือนที่มีหัวใจและอวัยวะภายในกลับด้านและมีความผิดปกติที่หัวใจ ทีมดราก้อนตัดสินใจผ่าตัดโดยให้ทีมทำการผ่าตัดที่กลับด้านเพราะจะทำให้ง่ายต่อการผ่าตัด แต่ในระหว่างการผ่าตัดมีผู้ป่วยฉุกเฉินเข้ามานั่นคือคิตะมูระที่มีอาการหัวใจฉีกขาด อาซาดะจึงเข้าช่วยและทำให้ผ่าตัดสำเร็จ แต่ในการผ่าบาทิสต้าครั้งที่3 อาซาดะไม่สามารถหาส่วนผิดปกติของหัวใจได้จึงใช้มีดกลีดพนังหัวใจและนำมาทบกันจึงทำให้หัวใจเล็กลงและทำให้การผ่าบาทิสต้าครั้งที่3สำเร็จ โนมุจิถูกย้ายโรงพยาบาลและคาโต้หมอของทีมดราก้อนขึ้นเป็นศาสตราจารย์แทน อาซาดะวางแผนไว้ว่าจะไปช่วยรักษาผู้ป่วยที่บาดเจ็บจากสงครามอีกครั้งและออกเดินทางจากเมย์ชินเพื่อหาประสบการณ์ใหม่
ภาคสอง
ในภาคสองหลังจากที่อาซาดะเดินทางเพื่อหาประสบการณ์ วันเวลาก็ผ่านมาแล้ว 1 ปี เขาได้ฝึกงานกับโรงพยาบาลที่ประเทศสหรัฐอเมริกาแห่งหนึ่งซึ่งเป็นโรงพยาบาลที่มีศูนย์ปลูกถ่ายหัวใจที่ดีที่สุดในโลก ในขณะเดียวกันมี่โรงพยาบาลเมย์ชิน อิชูอิน โนโบรุ หนึ่งในทีมดราก้อนก็สามารถแสดงฝีมือการผ่าตัดได้อย่างดีเยี่ยมจนถึงขณะชนะศาสตราจารย์ได้เลยทีเดียว แต่สิ่งเลวร้ายกำลังมาเยือนเมย์ชินนั่นคือ โนมุจิที่กลับมาจากไทยได้ขึ้นครองเมย์ชินและเตรียมการให้เมย์ชินเป็นศูนย์ปลูกถ่ายหัวใจแห่งประเทศญี่ปุ่น ภายหลังอาซาดะกลับมาและทำงานเป็นศัลยแพทย์หัวใจที่เมย์ชินดังเดิม แต่ภายหลังจากที่ทีมดราก้อนรวมทีมกันอีกครั้งโดยปราศจากหมอคาโต้ที่ไปเป็นศาสตราจารย์ที่ต่างประเทศและได้ผ่าตัดผู้หญิงเป็นมะเร็งและท้องในเวลาเดียวกันได้สำเร็จ โนมุจิเล็งเห็นว่าพวกทีมดราก้อนเป็นทีมอันตรายต่อการทำธุรกิจของตนเองจึงมีคำสั่งย้าย หมออาซาดะ อิชูอิน และหมอเคนสุเกะส่วนหนึ่งของทีมดราก้อนให้ย้ายไปอยู่โรงพยาบาลโฮคุโย แต่พวกอาซาดะได้ช่วยเหลือรักษาผู้ป่วยที่ส่วนมากถูกเมย์ชินโยนมาเนื่องจากรักษาไม่ได้ได้สำเร็จ ทำให้โรงพยาบาลโฮคุโยเริ่มขึ้นมาเป็นโรงพยาบาลที่ดีแห่งหนึ่งของญี่ปุ่น
พวกอาซาดะยังคงรักษาผู้ป่วยต่อไปและสามารถทำได้อย่างต่อเนื่อง ทางเมย์ชินหมอคิโต ศาสตราจารย์ของเมย์ชินก็ตั้งทีมคิโตขึ้นและอยู่ภายใต้อำนาจของโนมุจิ นอกจากนั้นยังดึงหมออาราเสะ มอนจิ วิสัญญีแพทย์และนางพยาบาล มิกิ สมาชิกทีมดราก้อนมาร่วมทีม ทางพวกอาซาดะเองก็สามารถตั้งทีมขึ้นมาและรวมสมาชิกหมอฝีมือดีของโฮคุโยได้ทั้งหมด 4 คนมาร่วมทีมใหม่ แต่โนมุจิมีความหวังให้ยุบโฮคุโยและตั้งเป็นศูนย์ปลูกถ่ายหัวใจและในวันที่ 14 จะมีการมาเยี่ยมของคณะแพทย์จากต่างประเทศเพื่อพิจรณาว่าเมย์ชินเหมาะสมที่จะตั้งเป็นศูนย์ปลูกถ่ายหัวใจหรือไม่ แต่โนมุจิเกิดเป็นโรคเส้นเลือดหัวใจตีบขึ้นมาและให้พวกทีมอาซาดะรักษาให้จนสำเร็จ แต่การผ่าตัดครั้งนี้มีเงื่อนไขว่าหากผ่าตัดสำเร็จ พวกหมอฝีมือดีของโฮคุโยที่รวมพวกอาซาดะจะเข้าเป็นหมอที่เมย์ชินทันที ซึ่งเงื่อนไขนี้ถูกตั้งโดยผู้จัดการส่วนตัวของโนมุจิที่พักหลังถูกโนมุจิต่อว่า การผ่าตัดครั้งนั้นสำเร็จด้วยดีและพวกอาซาดะกับหมอฝีมือดีของโฮคุโยทั้ง7คน ย้ายมารวมกันที่เมย์ชินอีกครั้งและตั้งเป็นทีมดราก้อนทีมใหม่ที่มีสมาชิกเพิ่มมากขึ้นจากเดิม และนอกจากนั้นพวกอาซาดะยังดึงตัวอดีตสมาชิกทีมดราก้อนอย่าง พยาบาล ซาโตฮาร่า มิกิ และหมออาราเสะมาร่วมทีมอีกครั้ง ทำให้ทีมดราก้อนตอนนี้มีสมาชิกทั้งหมด9คนและเตรียมตัวเผชิญหน้ากับทีมคิโต ในขณะเดียวกันพวกทีมดราก้อนต้องผ่าตัดผู้ป่วยซึ่งป็นเด็กที่อาซาดะเคยผ่าบาทิสต้าให้ซึ่งปัจจุบันป่วยเพราะหัวใจผิดปกติเนื่องจากมีพังพืดและต้องการการปลูกถ่ายหัวใจ นอกจากนั้นยังต้องการผู้บริจาคตับอีกด้วย แต่อิชูอินหนึ่งในทีมดราก้อนก็ได้มอบหมายให้นำหัวใจของผู้บริจาคมาปลูกถ่ายให้กับผู้ป่วยอีกราย ในวันผ่าตัดทีมดราก้อนได้ผ่าตัดผู้ป่วยจนเกือบสำเร็จแต่ก็ต้องรอหัวใจของผู้บริจาคอยู่ดี อีกฝ่ายอิชูอินต้องพบอุปสรรคในการนำหัวใจมาให้แต่ก็สามารถมาถึงโรงพยาบาลได้ แต่ผู้ป่วยอีกรายได้รับการปลูกถ่ายหัวใจเรียบร้อยแล้ว อิชูอินจึงนำหัวใจมาให้พวกทีมดราก้อนจนการผ่าตัดสำเร็จด้วยดี อีกด้านเมื่อโนมุจิรู้เรื่องการผ่าตัดสำเร็จก็ดีใจยกใหญ่แต่ความลับเรื่องการปกปิดการผ่าตัดถูกแฉทำให้โนมุจิถูกสั่งให้ออกจากโรงพยาบาล สุดท้ายก็ได้รับบาดเจ็บสาหัสจากเหตุบางอย่างในต่างประเทศ เมย์ชินเองก็ได้ผู้บริหารคนใหม่ที่ยึดหลักการรักษาคนไข้เป็นสำคัญและพร้อมที่จะเปลี่ยนเมย์ชินไปจากเดิม ทีมดราก้อนเองก็แตกแยกย้ายกันไป
ภาคสาม
กลับมาอีกครั้งกับซีรี่ส์ญี่ปุ่นเจาะลึกเบื้องหลังวงการแพทย์อย่างไม่เกรงกลัวใคร หมออาซาดะกลับมาแล้วเพื่อรวมการตัวของทีมแพทย์เทวดากันอีกรอบในภาระกิจ ฟื้นฟูโรงพยาบาลเมชินที่กำลังอยู่ในสถานการณ์ย่ำแย่ เนื่องมาจากภาวะขาดแคลนศัลยแพทย์ และการพัฒนาทางของวิทยาศาสตร์การแพทย์ที่ใช้หุ่นยนต์ในการผ่าตัดได้สำเร็จ กับความจำเป็นของการมีศัลยแพทย์จึงเป็นที่ถกเถียงกันอย่างแพร่หลาย ขณะเดียวกัน อุตสาหกรรมการแพทย์ก็ก้าวหน้าไปสู่ตลาดต่างประเทศโดยเฉพาะกลุ่มผู้มีอันจะกิน ที่เดินทางข้ามประเทศมาเพื่อทัวร์สุขภาพโดยเฉพาะ แล้วอะไรจะเกิดขึ้นกับทีมของคุณหมอกันละ ติดตามชมความเข้มข้นครั้งนี้ได้ใน คุณหมอหัวใจแกร่ง
ภาคสี่
เมื่อการรักษาได้ก้าวสู่ระดับโลก บริษัทชั้นนำของญี่ปุ่นพากันลงทุนซื้อโรงพยาบาลในต่างประเทศ หรือไม่ก็พัฒนาโรงพยาบาลใหม่ๆ ในต่างประเทศเพื่อรับเงินสกุลท้องถิ่นผ่านการรักษาผู้ป่วยที่มีฐานะ ขณะเดียวกันอีกด้านหนึ่งภายในประเทศ หลายคนก็พากันวิตกเกี่ยวกับการปิดโรงพยาบาลซึ่งเป็นที่ต้องการ อันเนื่องมาจากปัญหาด้านการจัดการและการขาดแคลนแพทย์ แต่ท่ามกลางความจริงอันโหดร้ายนี้ อาซาดะ ริวทาโร่ และ ทีมดราก้อน ก็ได้กลับมารวมตัวกันอีกครั้งเพื่อวัตถุประสงค์เดียว นั่นก็คือ การสร้างโรงพยาบาลที่ดีที่สุด
คณะรัฐมนตรีไทย คณะที่ 35
คณะรัฐมนตรีคณะที่ 35 (15 กุมภาพันธ์ พ.ศ. 2518 – 13 มีนาคม พ.ศ. 2518)
ในวันที่ 15 กุมภาพันธ์ พ.ศ. 2518 มีพระบรมราชโองการ โปรดเกล้าฯ แต่งตั้ง ม.ร.ว. เสนีย์ ปราโมช หัวหน้าพรรคประชาธิปัตย์ดำรงตำแหน่งนายกรัฐมนตรี การจัดตั้งรัฐบาลประกอบด้วยพรรคประชาธิปัตย์ กับ พรรคเกษตรสังคม แต่เมื่อคณะรัฐบาลชุดนี้แถลงนโยบายเพื่อขอความไว้วางใจจากสมาชิกสภาผู้แทนราษฎร ในวันที่ 6 มีนาคม พ.ศ. 2518 ปรากฏว่าไม่ได้รับความไว้วางใจจากสมาชิกสภาผู้แทนราษฎร ทำให้นายกรัฐมนตรีต้องลาออก
รายชื่อคณะรัฐมนตรี
มีพระบรมราชโองการโปรดเกล้าฯ แต่งตั้งรัฐมนตรี เมื่อวันที่ 21 กุมภาพันธ์ พ.ศ. 2518
การลงมติเลือกนายกรัฐมนตรี
ผลการหยั่งเสียงเพื่อเลือกนายกรัฐมนตรี ในวันที่ 15 กุมภาพันธ์ พ.ศ. 2518 ผลปรากฏว่า หม่อมราชวงศ์เสนีย์ ปราโมช ได้รับเลือกให้เป็นนายกรัฐมนตรีด้วยคะแนนเสียง 133 ต่อ 50 โดย หม่อมราชวงศ์เสนีย์ ปราโมช ได้รับเสียงสนับสนุนจากพรรคเกษตรสังคม พรรคพลังใหม่ พรรคกิจสังคม พรรคแนวร่วมสังคมนิยม พรรคอธิปัตย์ พรรคประชาธิปไตย และพรรคเกษตรกร
การพ้นจากหน้าที่
รัฐบาลคณะนี้เป็นรัฐบาลแรกและรัฐบาลเดียวในประวัติศาสตร์การเมืองไทยที่พ้นจากหน้าที่ตั้งแต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย โดยเสียงของพรรคประชาธิปัตย์ซึ่งเป็นพรรคแกนนำรัฐบาลเมื่อรวมกับพรรคเกษตรสังคมแล้ว ได้เพียงแค่ 91 เสียงเท่านั้น ซึ่งก็ยังมิได้ถึงครึ่งของเสียงทั้งหมดในสภาผู้แทนราษฎร (269)
ในวันที่ 6 มีนาคม 2519 รัฐบาลได้แถลงนโยบายต่อรัฐสภา และเมื่อเสร็จสิ้นลงและมีการลงมติ ปรากฏว่าเสียงที่ไว้วางใจรัฐบาลมีอยู่ 111 เสียง มากกว่าเสียงของรัฐบาล 20 เสียง แต่มีเสียงไม่ไว้วางใจสูงถึง 152 เสียง จึงต้องพ้นจากตำแหน่งไป และทำให้รัฐธรรมนูญในฉบับต่อมา (รัฐธรรมนูญแห่งราชอาณาจักรไทย พุทธศักราช 2519) กำหนดไว้ว่าการแถลงนโยบายของรัฐบาลต่อรัฐสภา ให้เป็นไปโดยไม่มีการลงมติไว้วางใจ
ทางรถไฟสายสวรรคโลก
ทางรถไฟสายสวรรคโลก–ชุมทางบ้านดารา หรือ ทางแยกสวรรคโลก เป็นทางรถไฟสายรองในระบบรถไฟระหว่างเมืองของการรถไฟแห่งประเทศไทย แยกมาจากทางรถไฟสายเหนือที่สถานีรถไฟชุมทางบ้านดารา ตำบลบ้านดารา อำเภอพิชัย จังหวัดอุตรดิตถ์ ผ่านสถานีรถไฟคลองมะพลับ อำเภอศรีนคร จังหวัดสุโขทัย มาสุดปลายทางที่สถานีรถไฟสวรรคโลก อำเภอสวรรคโลก จังหวัดสุโขทัย มีความยาวทั้งหมด29.007 กิโลเมตร เมื่อแรกสร้างมีแผนจะสร้างเส้นรถไฟนี้ต่อไปจนถึงจังหวัดตาก นอกจากจะเป็นระบบขนส่งมวลชนในท้องถิ่นแล้ว ในอดีตทางรถไฟสายนี้ยังทำหน้าที่ลำเลียงไม้ท่อนและของป่าจากแถบนี้ลงไปยังกรุงเทพมหานคร
ประวัติ
ทางรถไฟสายสวรรคโลกนี้สร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว พระองค์โปรดให้สร้างทางรถไฟจากเมืองพิษณุโลก แล้วแยกเป็นสองสายที่บ้านดารา สายหนึ่งขึ้นเหนือไปสุดที่เมืองอุตรดิตถ์ และอีกสายหนึ่งไปฝั่งตะวันตกสุดที่เมืองสวรรคโลก เพื่อเชื่อมการเดินไปออกไปทางทิศตะวันตกออกทางเมืองตากในอนาคต ซึ่งในขณะนั้น ทางรถไฟสายนี้ยังเป็นที่ราบเต็มไปด้วยป่ารกทึบ ไม่มีสถานีรายทาง มีเพียงสถานีปลายทางคือสวรรคโลก ใช้รางเกจใหญ่ มีระยะทาง 28.9 กิโลเมตร สิ้นงบประมาณในการก่อสร้าง 840,000 บาท สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมารเสด็จพระราชดำเนินแทนพระองค์เพื่อเปิดทางรถไฟทั้งสองเส้นเมื่อวันที่ 6–7 ธันวาคม พ.ศ. 2452 (นับแบบปัจจุบันคือ พ.ศ. 2453) และประทับรถไฟพระที่นั่งจากปะรำพิธีข้างสถานีรถไฟพิษณุโลกไปยังสถานีรถไฟสวรรคโลกและสถานีรถไฟอุตรดิตถ์ตามลำดับ หลังจากนั้นพระองค์เสด็จประพาสหัวเมืองรายทางรถไฟแถบเขาพลึง และเมืองสวรรคโลก แล้วจึงเสด็จกลับพระนครในวันที่ 17 ธันวาคม พ.ศ. 2453
หลังการระบาดทั่วของโควิด-19 ในประเทศไทย การรถไฟแห่งประเทศไทยจึงให้หยุดเดินรถดีเซลรางปรับอากาศ กรุงเทพ–สวรรคโลก–กรุงเทพ ตั้งแต่วันที่ 1 เมษายน พ.ศ. 2563 ต่อมามีแผนเปิดให้บริการขบวนรถท้องถิ่นที่ 405/406 ศิลาอาสน์-สวรรคโลก-ศิลาอาสน์ ในวันที่ 15 กรกฎาคม พ.ศ. 2566
เชอริลล์ เฮนซ์
เชอริลล์ โบเรน เฮนซ์ (เกิดเมื่อวันที่ 30 ตุลาคม ค.ศ. 1946 – เสียชีวิตเมื่อวันที่ 10 กรกฎาคม ค.ศ. 2012) เป็นนักการเมืองจากสหรัฐอเมริกา เคยดำรงตำแหน่งเป็นสมาชิกสภาผู้แทนราษฎรรัฐอะแลสกา เขตที่ 24 ตั้งแต่วันที่ 21 มกราคม ค.ศ. 2003 จนถึงวันที่ 9 มกราคม ค.ศ. 2005 โดยเฮนซ์สังกัดพรรคริพับลิกัน เฮนซ์สมรสกับฮาโรลด์ เฮนซ์
จากศัตรูสู่หัวใจ
จากศัตรูสู่หัวใจ เป็นละครโทรทัศน์ไทยแนวละครโรแมนติก, ดราม่าที่สร้างจากบทประพันธ์ของศตรัศมิ์ และบทโทรทัศน์โดย กฤติญา สัมฤทธิ์ประสงค์สร้างโดย บริษัท บริษัท มุมใหม่ จำกัด กำกับการแสดงโดย ธีระศักดิ์ พรหมเงิน นำแสดงโดย มิกค์ ทองระย้า, พัชราภา ไชยเชื้อ, พีท ทองเจือ, ทองภูมิ สิริพิพัฒน์, ปาณิชดา แสงสุวรรณ, ออกอากาศทางทุกวันศุกร์-เสาร์-อาทิตย์ เวลา 20.30 น. ทางช่อง 7 เอชดี โดยออกอากาศต่อจากละครเรื่อง สิงห์สั่งป่า ตั้งแต่ 30 ตุลาคม – 12 ธันวาคม พ.ศ. 2563
เรื่องย่อ
"โสภิตา อัณธำรง" ลูกสาวคนโตของนักธุรกิจค้าไม้ชื่อดัง เพียบพร้อมทุกอย่าง แต่กลับต้องเสียศูนย์เพราะสูญเสียน้องสาวซึ่งฆ่าตัวตายอย่างมีเงื่อนงำ "เจตน์" อดีตนักกีฬายิงปืนอนาคตไกลคือคนที่เธอปักใจเชื่อว่าคือต้นเหตุการตายของน้องสาว มรสุมแห่งชะตาพัดพาให้เจตน์เข้าสู่วงการนักฆ่าและโสภิตาคือ "เหยื่อ" รายแรกของเขา สองคู่ปรับต้องลงเรือลำเดียวกันอย่างไม่อาจหลีกเลี่ยงเพื่อรับมือกับคนชั่วและร่วมกันไขปริศนาการตายของคนที่ตัวเองรัก
การวางตัวนักแสดง
การคัดเลือกนักแสดงทางทีมงานบริษัท มุมใหม่ จำกัดได้มีการวางตัวบทนักแสดงและเป็นการพบกันครั้งแรกพระเอกสุดฮอตของมิกค์ ทองระย้าและนางเอกซุปตาร์พัชราภา ไชยเชื้อและเนื่องจากการวางตัวนักแสดงในบท "สราริน" น้องสาวของโสภิตาเนื่องจากเดิมเป็นบทของพิมพ์ปวีณ์ โคกระบินทร์แต่เนื่องจากหมดสัญญาในการเป็นนักแสดงช่อง 7 HDตัวบทจึงตกมาเป็นปาณิชดา แสงสุวรรณ
เป็นการกลับมาร่วมงานละครที่ช่อง 7 HDของ พีท ทองเจือ ในครบรอบ 10 ปี
ละครเริ่มถ่ายทำวันแรกเมื่อวันที่ 17 ธันวาคม พ.ศ. 2562 ฉากถ่ายทำที่บ้านสวน, สยามพารากอน, เซ็นทรัลเวิลด์, สะพานพระราม 8  และมีหลายฉากถ่ายทำที่​จังหวัด​กรุงเทพมหานคร ละครใช้เวลาถ่ายทำนาน 8 เดือน
เรตติ้ง
ละครออกฉายตอนแรกด้วยเรตติ้ง 5.3 เมื่อออกฉายตอนที่ 19 (ตอนจบ) ทำเรตติ้งได้ 6.1 โดยทำเรตติ้งได้สูงสุดในวันนั้นในช่วงไพรม์ไทม์ เรตติ้งเฉลี่ยทุกตอน 5.45
ตารางด้านล่างเป็นเรตติ้งเฉลี่ยทั่วประเทศของทุกตอน
สมเด็จพระมไหยิกา ขัติยาวงษ์ศิริเสโฐวโรดม
สมเด็จพระมไหยิกา ขัติยาวงษ์ศิริเสโฐวโรดม บรมวรากุล สกลมงคลอุดม บรมบพิตรเปนเจ้า (สวรรคต พ.ศ. 2408) พระนามเดิม รศ หรือ รด เป็นบาทบริจาริกาในสมเด็จพระนารายณ์รามาธิบดีศรีสุริโยพรรณ หรือนักองค์เอง เป็นพระราชชนนีของสมเด็จพระหริรักษ์รามมหาอิศราธิบดี หรือนักองค์ด้วง และเป็นพระอัยยิกาในพระบาทสมเด็จพระนโรดม บรมรามเทวาวตาร หรือนักองค์ราชาวดี
ถวายตัวเข้าเป็นฝ่ายใน
สมเด็จพระมไหยิกา ขัติยาวงษ์ศิริเสโฐวโรดม มีพระนามเดิมว่า รศ เข้ารับราชการเป็นบาทบริจาริกาตำแหน่งพระสนมชั้นพระแม่นางในสมเด็จพระนารายณ์รามาธิบดีศรีสุริโยพรรณ เมื่อครั้งยังประทับอยู่ในวังเจ้าเขมร ทางทิศใต้ของวัดสระเกศราชวรมหาวิหาร กรุงเทพมหานคร ประสูติกาลพระโอรสพระองค์แรกชื่อ นักองค์อิ่ม (ต่อมาเป็น สมเด็จศรีไชยเชฐ พระมหาอุปราช) เมื่อ พ.ศ. 2337 ครั้น พ.ศ. 2338 สมเด็จพระนารายณ์รามาธิบดีศรีสุริโยพรรณทรงสร้างพระราชวังขึ้นใหม่ในกรุงอุดงฦๅไชย แล้วตรัสให้ออกญาวัง (สัวะซ์) และออกญาวิบุลราช (เอก) เข้าไปยังกรุงเทพมหานคร กราบบังคมทูลพระบาทสมเด็จพระพุทธยอดฟ้าจุฬาโลกมหาราช และสมเด็จพระบวรราชเจ้ามหาสุรสิงหนาท ขอรับสมเด็จพระเอกกระษัตรี สมเด็จพระท้าว ท้าวมหากระษัตรี (พระมารดาเลี้ยง) นักนางโอด นักนางแก นักนางรศ รวมทั้งขุนนางและข้าของพระองค์กลับเมืองเขมร ซึ่งกษัตริย์สยามก็พระราชทานให้ครอบครัวออกจากกรุงเทพฯ เมื่อเดือน 7 ปีเถาะ ครั้น พ.ศ. 2339 ปีมะโรง นักนางรศประสูติกาลพระราชโอรสอีกพระองค์หนึ่งคือนักองค์ด้วง ครั้นเดือนเก้าปีเดียวกันนั้น สมเด็จพระนารายณ์รามาธิบดีศรีสุริโยพรรณก็สวรรคต
ในรัชสมัยของพระองค์เม็ญ นักนางรศถูกฝ่ายญวนนำไปไว้ที่ไซ่ง่อนและเว้ ตามลำดับ ภายหลังฝ่ายญวนพยายามจะผูกไมตรีกับนักองค์ด้วง จึงส่งนักนางรศ พระชนนี หม่อมกลีบ ภรรยา และพระธิดาของนักองค์ด้วงอีกหนึ่งพระองค์คืนกรุงพนมเปญ เมื่อแรม 8 ค่ำ เดือน 11 (ตรงกับวันที่ 13 ตุลาคม พ.ศ. 2389)
คำอุปสรรคเอสไอ
ระบบหน่วยวัดระหว่างประเทศ (SI) ได้กำหนดชุดคำอุปสรรค ซึ่งรู้จักกันว่า คำอุปสรรคเอสไอ หรือ คำอุปสรรคเมตริก คำอุปสรรคเอสไอเป็นคำนำหน้าหน่วยวัดพื้นฐานเพื่อแสดงการคูณหรือเศษส่วนเลขฐานสิบของหน่วยนั้น คำอุปสรรคแต่ละคำนั้นจะมีสัญลักษณ์เฉพาะตัวซึ่งเขียนหน้าสัญลักษณ์ของหน่วยพื้นฐานได้เช่นกัน คำอุปสรรคเอสไอได้รับการวางมาตรฐานโดยสำนักงานชั่งตวงวัดระหว่างประเทศในมติระหว่าง ค.ศ. 1960 ถึง 1991 การใช้คำเหล่านี้ไม่ได้จำกัดอยู่เพียงแต่หน่วยเอสไอและคำอุปสรรคหลายคำพบมีใช้ตั้งแต่ระบบเมตริกเพิ่งถือกำเนิดขึ้นใน ค.ศ. 1790
การใช้งานทั่วไป
การใช้งานทั่วไป คือ เมื่อเห็นคำอุปสรรค แล้วต้องการแปลงกลับเป็นตัวเลขของหน่วยเดิม ให้คูณด้วยค่าแฟกเตอร์ที่กำหนดไว้ เช่น 5 กิโลเมตร = 5 X 1,000 (แฟกเตอร์ของกิโล) = 5,000 เมตร
คำอุปสรรคเอสไอใช้เพื่อลดจำนวนเลขศูนย์ที่แสดงในจำนวนที่เป็นตัวเลข ยกตัวอย่างเช่น กระแสไฟฟ้า 0.000 000 004 แอมแปร์ หรือสี่ในพันล้านของแอมแปร์ จะเขียนแทนด้วยคำอุปสรรคที่เหมาะสม ในกรณีนี้คือ นาโน- (nano-) เป็น 4 นาโนแอมแปร์ (1nA) ซึ่งเมื่อคูณ 4 กับแฟกเตอร์ของนาโนเข้าไป ก็จะได้ค่าเดิมออกมา
พ.ศ. 1217
พุทธศักราช 1217 ใกล้เคียงกับ
กก
กก เป็นพืชวงศ์กก หลายฤดู มีเหง้า สูง 50 – 150 เซนติเมตร มักหนาที่โคน ใบมีสีเขียว แต่ปลอกหุ้มมีสีฟางข้าว ดอกเป็นดอกช่อยาวถึง 20 เซนติเมตร ช่อดอกย่อยประกอบด้วยดอกย่อย 6-20 ดอก ขยายพันธุ์ด้วยเหง้าและเมล็ด ชอบดินที่มีน้ำขัง พบในบริเวณที่มีน้ำท่วมขัง และคันนา แพร่กระจายมากทางภาคกลางของประเทศไทย
จำนวนวัฏจักร
จำนวนวัฏจักร (cyclic number) เป็นจำนวนที่เมื่อคูณ 1 ถึง 6 แล้ว จะได้เลขชุดเดิมแต่สลับตำแหน่งกัน จำนวนวัฏจักรตัวแรกคือ 142857 เพราะว่า
และเมื่อคูณด้วย 7 จะให้ผลลัพธ์เป็นดังนี้
ต่อไปคือผลลัพธ์เมื่อคูณด้วยจำนวนเต็มอื่นๆ ที่มากกว่า 7
นอกจากนี้ ยังมีจำนวนวัฏจักรตัวอื่นๆ เช่น 076923
พ.ศ. 1218
พุทธศักราช 1218 ใกล้เคียงกับ
ปาเตรีย เอเอ็มวี
ปาเตรีย เอเอ็มวี (Patria AMV) เป็นยานพานะทหารขับเคลื่อนแปดล้อแบบหลายบทบาท ที่ผลิตโดยปาเตรีย ซึ่งเป็นบริษัทอุตสาหกรรมป้องกันประเทศของฟินแลนด์
คุณสมบัติหลักของรถเกราะล้อยางแบบแยกส่วนนี้คือการออกแบบให้เป็นชิ้นส่วนประกอบมาตรฐาน ซึ่งช่วยสำหรับการรวมตัวของป้อมปืน, อาวุธ, ตัวรับรู้ หรือระบบการสื่อสารที่แตกต่างกันในโครงรถเดียวกัน การออกแบบมีอยู่สำหรับยานพาหนะรถลำเลียงพลหุ้มเกราะ (APC) และรุ่นรถรบทหารราบ (IFV), รุ่นคมนาคม, รถพยาบาล และรุ่นที่รองรับการยิงที่แตกต่างกัน ติดอาวุธด้วยปืนครกและระบบปืนเส้นผ่าศูนย์กลางขนาดใหญ่ ยานพาหนะมีระดับการป้องกันทุ่นระเบิดที่ดีมาก และสามารถทนต่อการระเบิดทีเอ็นทีสูงถึง 10 กิโลกรัม (22 ปอนด์) รถเกราะล้อยางแบบแยกส่วนนี้มีระดับการป้องกันลูกดอกเจาะเกราะส่วนหน้าสูงถึง 30 มม. คุณสมบัติที่สำคัญอีกประการหนึ่งคือความคล่องตัวที่ดีมาก (ความเร็ว, ความว่องไว และความสะดวกสบายของลูกเรือรวมกัน) ในภูมิประเทศที่ขรุขระ โดยใช้งานแบบสมบุกสมบันแต่มีการปรับระบบกันสะเทือนแบบไฮดรอนิวแมติกที่ทนทานแต่ละล้อแยกกัน
ประวัติ
รถเกราะล้อยางแบบแยกส่วนนี้เกิดจากงานวิจัย ซึ่งผลิตโดยกองบัญชาการกองทัพบกฟินแลนด์ใน ค.ศ. 1995 บนแนวคิดรถหุ้มเกราะที่แตกต่าง ใน ค.ศ. 1996 ยานพาหนะปาเตรียเริ่มพัฒนายานพาหนะด้วยแนวคิดที่แตกต่าง และพบว่าการขับเคลื่อนแปดล้อจำนวนหนึ่งจะเหมาะที่สุดสำหรับการแทนที่สำหรับซิซูปาซิขับเคลื่อนหกล้อ กองทัพฟินแลนด์ (FDF) ได้สั่งซื้อแนวคิดนี้อย่างเป็นทางการใน ค.ศ. 1999 ซึ่งพร้อมแล้วเมื่อ ค.ศ. 2000 ปาเตรียยังคงพัฒนายานยนต์และรถเกราะล้อยางแบบแยกส่วนต้นแบบแรกที่พร้อมสำหรับการทดสอบในเดือนพฤศจิกายน ค.ศ. 2001 สองตัวอย่างการประเมินได้รับการสั่งซื้อโดยกองทัพฟินแลนด์ในเดือนธันวาคม ค.ศ. 2001 และได้รับการส่งมอบใน ค.ศ. 2003 ในปีเดียวกันนั้น กองทัพฟินแลนด์ได้สั่งซื้อปาเตรีย เอเอ็มวี ที่ติดตั้งอามอสจำนวน 24 คันสำหรับการจัดส่ง ค.ศ. 2006–2009 กองทัพฟินแลนด์ยังกล่าวด้วยว่าพวกเขาต้องการสั่งซื้อ 100 คัน พร้อมกับสถานีอาวุธควบคุมระยะไกล ซึ่งหลังจากนั้นได้สั่งซื้อ 62 คัน ส่วนในเดือนธันวาคม ค.ศ. 2002 กระทรวงกลาโหมโปแลนด์ได้สั่งซื้อยานพาหนะนี้จำนวน 690 คัน ทำให้ปาเตรียเป็นผู้นำในการผลิตรถรบทหารราบช่วง 15–27 ตันในทวีปยุโรป ข้อตกลงที่ตามมาได้ทำทั่วทวีปยุโรป เช่นเดียวกับในแอฟริกาใต้และสหรัฐอาหรับเอมิเรตส์—ในหลาย ๆ สถานที่ที่ผลิตในท้องถิ่น ใน ค.ศ. 2004 รถเกราะล้อยางแบบแยกส่วนได้กลายเป็นพาหนะต่อสู้รุ่นที่ 4 รายแรกในประเภทของมันที่เข้าสู่การผลิตแบบต่อเนื่อง
การออกแบบยึดตามประสบการณ์ที่ได้รับจากการสร้างปาซิ และความคิดเห็นของลูกค้าเกี่ยวกับยานพาหนะดังกล่าว มันถูกออกแบบมาทั้งหมดในสภาพแวดล้อมเสมือนจริง 3 มิติก่อนการสร้าง และการทดสอบต้นแบบที่ประสบความสำเร็จในภายหลังนั้นแสดงให้เห็นว่ามันตอบสนองความคาดหวังทั้งหมด
ปาเตรีย เอเอ็มวีเอกซ์พี
ใน ค.ศ. 2013 ปาเตรียได้เปิดตัวเวอร์ชันใหม่ของรถเกราะล้อยางแบบแยกส่วน ส่วนในเดือนมิถุนายน ค.ศ. 2014 ปาเตรียได้ประกาศชื่อสำหรับยานเกราะขับเคลื่อนแปดล้อรุ่นต่อไป นั่นคือ ปาเตรีย เอเอ็มวีเอกซ์พี ซึ่งย่อมาจากเอกซ์ตราเพย์โหลด, เอกซ์ตราเพอร์ฟอร์มานซ์ และเอกซ์ตราโพรเทคชัน
ในเดือนพฤศจิกายน ค.ศ. 2017 ประเทศสโลวาเกียเป็นประเทศแรกที่ได้รับรถเกราะล้อยางแบบแยกส่วนรุ่นใหม่ ภายใต้โครงการความร่วมมือกับประเทศฟินแลนด์ ในความพยายามที่จะแทนที่รถรบทหารราบบีวีพี-1 และบีวีพี-2 ของโซเวียต
ฮาวอค (สหรัฐ)
ปาเตรีย และล็อกฮีด มาร์ติน ตกลงร่วมมือกันในการชิงชัยสำหรับโครงการเอ็มพีซี (รถลำเลียงพลนาวิกโยธิน) ของนาวิกโยธินสหรัฐที่ได้รับการกำหนดให้แทนที่แอลเอวี-25 ซึ่งเหล่านาวิกโยธินสหรัฐวางแผนที่จะได้รับรถลำเลียงพลนาวิกโยธิน 600 คัน ทางปาเตรียจะส่งมอบรถเกราะล้อยางแบบแยกส่วนขับเคลื่อนแปดล้อ ส่วนล็อกฮีด มาร์ติน ซิสเต็มส์อินทริเกชัน เป็นผู้รับผิดชอบข้อเสนอของรถลำเลียงพลนาวิกโยธิน เช่นเดียวกับการรวมระบบ, ระบบความอยู่รอด, สายการผลิตของสหรัฐ และเครือข่าย รวมถึงโลจิสติกส์ ซึ่งในเดือนสิงหาคม ค.ศ. 2012 นาวิกโยธินให้สัญญากับล็อกฮีดสำหรับการพัฒนายานพาหนะของพวกเขาที่เรียกว่าฮาวอค
เพื่อป้องกันการโจมตีของทุ่นระเบิด ฮาวอคจะใช้ 'ซับเฟรม' แทนตัวถังรูปตัววี เมื่อวันที่ 3 เมษายน ค.ศ. 2013 ฮาวอคประสบความสำเร็จเสร็จสิ้นในการทดสอบสะเทินน้ำสะเทินบกในฐานะส่วนหนึ่งของการประเมินผลสำหรับโครงการรถลำเลียงพลนาวิกโยธิน
รถลำเลียงพลนาวิกโยธินถูกระงับในเดือนมิถุนายน ค.ศ. 2013 และเริ่มใหม่ในเดือนกุมภาพันธ์ ค.ศ. 2014 จากนั้นได้ปรับโครงสร้างใหม่เป็นระยะที่ 1 ของโครงการยานรบล้อยางสะเทินน้ำสะเทินบก (ACV) ซึ่งรวมรายการคู่แข่งของรถลำเลียงพลนาวิกโยธินก่อนหน้านี้
ในช่วงฤดูร้อน ค.ศ. 2013 ฮาวอคได้ทำการทดสอบระบบป้องกันได้สำเร็จในระหว่างการทดสอบการระเบิดหลายครั้ง รถคันนี้เสร็จสิ้นการทดสอบระบบป้องกันตามเกณฑ์และวัตถุประสงค์ทั้งหมดโดยมีเครื่องมือบ่งชี้ว่าไม่มีการบาดเจ็บใด ๆ ที่จะส่งผลต่อลูกเรือสามนาย และนาวิกโยธินปลดประจำการ 9 นาย ล็อกฮีดยังส่งรายงานที่แสดงให้เห็นถึงความคล้ายคลึงกันระหว่างฮาวอคกับยานพาหนะของเหล่านาวิกโยธินอื่น ๆ โดยมีวัตถุประสงค์เพื่อลดต้นทุน, ข้อกำหนดในการฝึก และความต้องการด้านการส่งกำลังบำรุง
ล็อกฮีดฮาวอค เอเอ็มวี สำเร็จในหลักสูตรเส้นทางภูเขาบัตต์ของศูนย์ทดสอบยานยนต์เนวาดาในเดือนกันยายน ค.ศ. 2014 ซึ่งล็อกฮีดวางแผนที่จะเสนอฮาวอคในโครงการยานรบล้อยางสะเทินน้ำสะเทินบกระยะที่ 1 ของเหล่านาวิกโยธิน และมอบยานพาหนะ 16 คันเพื่อทดสอบเมื่อมีคำขอสำหรับข้อเสนอ (RFP) ในต้น ค.ศ. 2015 อย่างไรก็ตาม ในเดือนกรกฎาคม ค.ศ. 2015 ความร่วมมือระหว่างปาเตรียกับล็อกฮีด มาร์ติน ได้สิ้นสุดลง และฮาวอคไม่ได้รับการเสนอให้เข้าร่วมโครงการยานรบล้อยางสะเทินน้ำสะเทินบก
ประจำการ
กองทัพบกโปแลนด์ได้สั่งซื้อรถ 690 คันใน ค.ศ. 2003 ซึ่งรวมถึงรถเกราะล้อยางแบบแยกส่วน 313 คันพร้อมป้อมปืนอิตฟิสต์-30ปี โอตีโอ เมลารา ขนาด 30 มม. ของอิตาลี และรถเกราะล้อยางแบบแยกส่วนในองค์ประกอบรุ่นอื่น ๆ 377 คันที่จะส่งมอบระหว่าง ค.ศ. 2004 ถึง 2013 ซึ่งรถของโปแลนด์บางคันได้กรีธาพลสู่ประเทศอัฟกานิสถาน รถของโปแลนด์เป็นที่รู้จักกันในชื่อคาเทออ โรโซมาค ("วุลเวอรีน") ในประจำการกองทัพบกโปแลนด์ ใน ค.ศ. 2013 กองทัพโปแลนด์ได้สั่งซื้อยานพาหนะเพิ่มอีก 307 คัน ซึ่งรวมถึงรถเกราะล้อยางแบบแยกส่วน 122 คัน และติดตั้งปืนครก 80 คัน รวมทั้งหมด 997 คัน ทำให้โปแลนด์เป็นผู้นำมาประจำการที่ใหญ่ที่สุดโดยมีค่าแตกต่างระหว่างราคาทุนกับราคาขายที่ยุติธรรม
กองทัพบกฟินแลนด์สั่งซื้อรถเกราะล้อยางแบบแยกส่วนจำนวน 24 คันพร้อมระบบปืนครกเอมอส และรถเกราะล้อยางแบบแยกส่วน 62 คันที่ติดตั้งระบบอาวุธควบคุมระยะไกลโพรเทกเตอร์ (อาร์ดับเบิลยูเอส) สำหรับปืนกลหนัก.50 เอ็ม2เอชบี คิวซีบี หรือปืนกลยิงลูกระเบิดจีเอ็มจี เวอร์ชันมาตรฐานเป็นที่รู้จักในชื่อเอกซ์เอ-360 ในประจำการกองทัพบกฟินแลนด์ ขณะที่เวอร์ชันเอมอสเป็นที่รู้จักในชื่อเอกซ์เอ-361
ในเดือนมิถุนายน ค.ศ. 2006 กระทรวงกลาโหมของสโลวีเนียได้ประกาศว่าปาเตรีย เอเอ็มวี จะเป็นยานรบหุ้มเกราะรุ่นใหม่ของกองทัพสโลวีเนีย ปาเตรียจะจัดหารถ 135 คัน โดยบางคันติดตั้งปืนครกนีโม, บางคันติดตั้งสถานีอาวุธควบคุมด้วยรีโมตเอลบิต 30 มม. และส่วนที่เหลือกับป้อมปืนคองส์เบิร์กโพรเทคเตอร์ ข้อกล่าวหาในสื่อฟินแลนด์ระบุว่าปาเตรียใช้การติดสินบนเพื่อประกันสัญญาของสโลวีเนียซึ่งนำไปสู่เรื่องอื้อฉาวและการสอบสวนทางอาญาในประเทศฟินแลนด์ และอาจมีส่วนทำให้นายกรัฐมนตรี ยาแน็ส ยานชา พ่ายแพ้ในการเลือกตั้งรัฐสภาของสโลวีเนีย ค.ศ. 2008 เนื่องจากวิกฤตการเงิน ทำให้งบประมาณด้านกลาโหมถูกตัดหลายครั้ง ในตอนแรกสัญญาจัดหายานพาหนะ 135 คันควรได้รับการแก้ไขให้มียานพาหนะน้อยลงพร้อมอาวุธยุทโธปกรณ์ที่ดีขึ้น ซึ่งในเวลาต่อมา กระทรวงกลาโหมได้รับความเดือดร้อนจากการตัดเงินครั้งใหญ่ ส่วนใน ค.ศ. 2012 รัฐมนตรีว่าการกระทรวงกลาโหมได้ประกาศยกเลิกสัญญาเมื่อถึงเวลารับรถ 30 คัน โดยมีการซื้อรถหุ้มเกราะและอาวุธที่มีความสามารถสูงขึ้นในอนาคตระยะกลาง
รัฐบาลแห่งสาธารณรัฐนอร์ทมาซิโดเนียได้ประกาศใน ค.ศ. 2006 ว่าจะจัดหาประเภทเดียวกับที่กองทัพโครเอเชียเลือกหลังจากการทดลองทดสอบใน ค.ศ. 2007—เนื่องจากจะมีค่าใช้จ่ายน้อยกว่าการดำเนินการทดลองด้วยตนเอง โครงแบบของยานพาหนะปาเตรียที่ชนะการแข่งในที่สุดจะคล้ายกับในราชการของสโลวีเนีย แต่อาจมีจำนวนน้อยกว่า อย่างไรก็ตาม ยังไม่มีการเผยแพร่สัญญาใด ๆ
ในเดือนมกราคม ค.ศ. 2008 บริษัทปาเตรียได้ประกาศว่ากองกำลังติดอาวุธสหรัฐอาหรับเอมิเรตส์ได้สั่งรถเกราะล้อยางแบบแยกส่วน ซึ่งติดตั้งป้อมปืนบีเอ็มพี-3 โดยยังไม่ได้ประกาศจำนวนยานพาหนะ
เมื่อวันที่ 30 มกราคม ค.ศ. 2008 มีการประกาศว่าปาเตรียได้เสนอให้ส่งมอบรถเกราะล้อยางแบบแยกส่วน 30 คันแรกภายในสี่เดือนของการสั่งซื้อ หากกองทัพเช็กเกียเลือกรถเกราะล้อยางแบบแยกส่วนในฐานะรถลำเลียงพลหุ้มเกราะถัดไป ซึ่งกองทัพเช็กเกียได้เลือกสไตร์ พันดัวร์ ของประเทศออสเตรียในฐานะรถลำเลียงพลหุ้มเกราะถัดไป แต่รัฐบาลเช็กเกียได้ถอนตัวจากข้อตกลงเมื่อปลายปีก่อน โดยอ้างว่าสไตร์ได้ล้มเหลวในการปฏิบัติตามพันธกรณีที่เกิดขึ้นจากสัญญา
ส่วนในเดือนสิงหาคม ค.ศ. 2010 บริษัทปาเตรียได้ขายรถเกราะล้อยางแบบแยกส่วน 113 คันให้แก่ประเทศสวีเดนในข้อตกลงมูลค่า 250 ล้านยูโร ข้อตกลงดังกล่าวรวมถึงตัวเลือกสำหรับรถยนต์อีก 113 คันในอนาคต
พ.ศ. 1219
พุทธศักราช 1219 ใกล้เคียงกับ
ซารา ฮานนาน
'''ซารา ที. ฮานนาน''' (เกิดเมื่อวันที่ 3 มกราคม ค.ศ. 1961) เป็นนักการเมืองจากสหรัฐอเมริกา โดยเป็นสมาชิกสภาผู้แทนราษฎรรัฐอะแลสกา สังกัดพรรคเดโมแครต ตั้งแต่วันที่ 15 มกราคม ค.ศ. 2019 จากการเลือกตั้งเมื่อวันที่ 6 พฤศจิกายน ค.ศ. 2018
คาร์ล คาร์สเทินส์
คาร์ล คาร์สเทินส์ (Karl Carstens; 14 ธันวาคม พ.ศ. 2457 – 30 พฤษภาคม พ.ศ. 2535) เป็นนักการเมืองชาวเยอรมัน ดำรงตำแหน่งประธานาธิบดีแห่งสหพันธ์สาธารณรัฐเยอรมนี (เยอรมนีตะวันตก) ตั้งแต่ พ.ศ. 2522 จนถึง พ.ศ. 2527
เส้นประสาทไทรเจมินัล
เส้นประสาทไทรเจมินัล (trigeminal nerve) หรือ ประสาทสมองเส้นที่ 5 เป็น เส้นประสาทสมองคู่ที่ 5 จากทั้งหมด 12 คู่ โดยมีหน้าที่รับความรู้สึกบนหน้าและควบคุมการเคลื่อนไหว เช่น การกัด และการเคี้ยว เป็นเส้นประสาทสมองที่ใหญ่ที่สุด ชื่อของเส้นประสาท ("ไทรเจมินัล (trigeminal)" = tri- หรือ สาม และ -geminus หรือ คู่ รวมกันเป็นสามคู่) มาจากการที่เส้นประสาททั้งสอง (ในพอนส์แต่ละข้าง) ต่างแยกออกเป็นสามแขนงหลัก เส้นประสาทออปทัลมิก (V1), เส้นประสาทแมกซิลลารีย์ (V2), และเส้นประสาทแมนดิบูลาร์ (V3) เส้นประสาทออปทัลมิกและแมกซิลลารีย์ทำหน้าที่รับความรู้สึกเพียงอย่างเดียว ขณะที่เส้นประสาทแมนดิบูลาร์ทำหน้าที่ทั้งรับความรู้สึกและควบคุมการเคลื่อนไหว
ชาบี อาลอนโซ
ชาบิเอร์ อาลอนโซ โอลาโน (Xabier Alonso Olano) หรือรู้จักในนาม ชาบี อาลอนโซ (Xabi Alonso) เกิดเมื่อวันที่ 25 พฤศจิกายน ค.ศ. 1981 เป็นอดีตผู้เล่นทีมชาติสเปน โดยตำแหน่งที่ถนัดคือ กองกลางตัวคุมเกม ซึ่งมักจะเล่นในลักษณะครองบอลลึก ปัจจุบันเป็นผู้จัดการทีมไบเออร์ 04 เลเวอร์คูเซินสโมสรในบุนเดิสลีกา
อาลอนโซเริ่มต้นชีวิตนักฟุตบอลอาชีพกับทีมเรอัลโซซิเอดัด โดยถูกยืมตัวไปเล่นระยะสั้น ๆ ให้กับเอเซเด เอย์บาร์ ก่อนจะกลับมาลงเล่นในลาลิกา ผู้จัดการทีมเรอัลโซซิเอดัดในขณะนั้น จอห์น โทแช็ก ตั้งอาลอนโซเป็นกัปตันทีม และอาลอนโซก็ทำหน้าที่ได้ดีโดยพาเรอัลโซซิเอดัดไปถึงตำแหน่งรองแชมป์ลาลิกา ฤดูกาล 2002–03 หลังจากนั้นอาลอนโซได้ย้ายไปร่วมทีมกับลิเวอร์พูล ในเดือนสิงหาคม ค.ศ. 2004 ด้วยค่าตัว 10.5 ล้านปอนด์ โดยฤดูกาลแรกที่มาถึงก็ช่วยให้ลิเวอร์พูลได้รับตำแหน่งแชมป์ยูฟ่าแชมเปียนส์ลีกเหนือเอซีมิลาน และในฤดูกาลต่อมาก็ได้แชมป์คอมมิวนิตีชีลด์และเอฟเอคัพ เขาย้ายมาอยู่กับเรอัลมาดริดเมื่อเริ่มฤดูกาล 2009–10 ด้วยค่าตัว 30 ล้านปอนด์
เขาลงเล่นเกมทีมชาตินัดแรกในวันที่ 4 เมษายน ค.ศ. 2003 ในชัยชนะ 4–0 ของทีมเหนือทีมชาติเอกวาดอร์ ในการลงแข่งขันในฐานะทีมชาติ อาลอนโซร่วมกับทีมชาติสเปน ชนะการแข่งขันในยูโร 2008, ยูโร 2012 และฟุตบอลโลก 2010 และยังได้รับการคัดเลือกให้เข้าร่วมทีมในยูโร 2004 และฟุตบอลโลก 2006 ด้วย ในวันที่ 23 มิถุนายน ค.ศ. 2012 เขาลงแข่งในนามทีมชาติเป็นนัดที่ 100 ในรอบก่อนชิงชนะเลิศยูโร 2012 แข่งกับทีมชาติฝรั่งเศส ซึ่งเขายิงทั้ง 2 ประตูให้กับทีมชาติสเปน ส่งทีมเข้าสู่รอบรองชนะเลิศ
วัยเยาว์
อาลอนโซเกิดในครอบครัวฟุตบอล พ่อของเขา เปรีโก อาลอนโซ เคยได้แชมป์ลาลิกา 2 สมัยติดต่อกันร่วมกับเรอัลโซซิเอดัด และครั้งที่ 3 กับบาร์เซโลนา ติดทีมชาติทั้งหมด 20 ครั้ง อาลอนโซเกิดในโตโลซา เมืองเล็ก ๆ ในแคว้นประเทศบาสก์ ประเทศสเปน อาลอนโซอาศัยอยู่ในเมืองบาร์เซโลนา 6 ปีหลังจากนั้นจึงย้ายไปเมืองซานเซบาสเตียน ที่นั่นเป็นจุดเริ่มต้นของฟุตบอลของเขา ในช่วงวัยเด็กเขามักจะไปเล่นที่ปลายาเดลากอนชา (Shell Beach) เสมอ และมีเพื่อนเล่นที่ชายหาดคือ มีเกล อาร์เตตา ทั้งสองมักจะดวลเทคนิคกันอยู่เสมอ ๆ เขาหมกมุ่นอยู่กับฟุตบอลร่วมกับพ่อและมีเกล พี่ชาย ในศูนย์ฝึกเซเอซาบาเดย์ อาลอนโซได้รับแรงบันดาลใจจากพ่อทำให้ชอบที่จะส่งบอลมากกว่ายิงประตู ในช่วงแรกของอาชีพค้าแข้งเขาเลือกที่จะเล่นเป็นกองกลางตัวรับช่วยให้เขาได้เรียนรู้การถ่ายบอลอย่างมีประสิทธิภาพ และความสามารถนี้แหละที่ทำให้เขาเป็นที่ต้องการทั้งในระดับชาติและระดับสโมสร
เมื่ออายุ 15 ปี อาลอนโซ เป็นนักเรียนแลกเปลี่ยนไปเรียนภาษาอังกฤษที่เมืองเคลส์ ในเคาน์ตีมีท ประเทศไอร์แลนด์ โดยเขาเล่นฟุตบอลเกลิก ทำให้พัฒนาความสนใจในกีฬานี้
อาลอนโซและอาร์เตตาในวัยเด็กฝันว่าจะได้เล่นร่วมกันที่เรอัลโซซิเอดัดเมื่อโตขึ้น ถึงแม้ว่าพวกเขาจะเรียนต่างโรงเรียนกัน แต่ก็ยังเข้าร่วมกับสมาคมฟุตบอลเยาวชนเดียวกันที่อันตีโกวโก และเล่นร่วมกันที่นั่นทุกสัปดาห์ ความสามารถของพวกเขาทั้งสองเป็นที่เตะตาแมวมองของทีมระดับยักษ์ใหญ่ ทำให้เส้นทางชีวิตหักเหจากเพื่อนสนิทสู่คู่แข่ง อาลอนโซเข้าร่วมทีมเรอัลโซซิเอดัด ส่วนอาร์เตตาเข้าร่วมทีมบาร์เซโลนา อาลอนโซไปอยู่กับเรอัลโซซิเอดัด ที่พี่ชายของเขาก็อยู่ในทีมนี้ด้วย
โรงเรียนพิจิตรอินเตอร์
โรงเรียนพิจิตรอินเตอร์ รางวัลสถานศึกษาพระราชทานระดับก่อนประถมศึกษา ปีการศึกษา 2549
ชาบี อาลอนโซ
วัยเยาว์
อาลอนโซผ่านการคัดเลือกระดับเยาวชนและทีมสำรองที่เรอัลโซซิเอดัด และมีผลงานประทับใจให้สามารถเข้าสู่ทีมชุดใหญ่เมื่ออายุ 18 ปี ในเกมโกปาเดลเรย์ พบกับโลโกรเญสในเดือนธันวาคม ค.ศ. 1999 แต่หลังจากเกมนั้นก็ไม่ได้ลงเล่นในทีมชุดใหญ่อีกเลย แต่แล้วโอกาสก็มาถึงอีกครั้งในฤดูกาลถัดมา ต้นฤดูกาล 2000–01 คาเบียร์ เกลเมนเต ส่งอาลอนโซลงเล่นในเซกุนดาลีกากับเอเซเด เอย์บาร์เพื่อหาประสบการณ์ พ่อของเขาคิดว่าการได้เล่นร่วมกับทีมเล็ก ๆ จะช่วยให้เขาพัฒนาได้ดี แต่โซซิเอดัดก็เปลี่ยนผู้จัดการเมื่อทีมต้องจมอยู่ท้ายตารางตั้งแต่เปิดฤดูกาลจนถึงเดือนมกราคม ค.ศ. 2001 โซซิเอดัดตั้งจอห์น โทแช็กขึ้นเป็นผู้จัดการ ผู้จัดการทีมคนใหม่แต่งตั้งเขาในวัยเพียง 19 ปีเป็นกัปตันทีมซึ่งโดยปกติแล้วตำแหน่งนี้จะเป็นของนักเตะรุ่นใหญ่ในทีม ตอนท้ายฤดูกาลโซซิเอดัดปีนกลับจากขุมนรกได้โดยจบที่อันดับ 14 ของฤดูกาล โทแช็กกล่าวชื่นชมอาลอนโซเป็นอย่างมาก โดยกล่าวว่า "ทุกอย่างในสโมสรไม่มีอะไรเป็นที่น่าประทับใจเลย เว้นแต่นักเตะจากทีมเยาวชนเท่านั้น"
เรอัลโซซิเอดัด
ภายใต้การนำของจอห์น โทแช็ก ทีมของกัปตันอาลอนโซพลิกฟอร์มจากหน้ามือเป็นหลังมือ โทแช็กรู้ถึงความสามารถของอาลอนโซ จึงได้ทุ่มเทให้กับการฝึกซ้อมและคิดวิธีการฝึกในรูปแบบต่าง ๆ สำหรับกัปตันหนุ่มของเขา โดยเฉพาะการจับและควบคุมบอล ในปี 2001–02 โซซิเอดัดจบฤดูกาลด้วยอันดับที่ 13 โดยอาลอนโซลงเล่นไปทั้งหมด 30 เกมและยิงประตูแรกในลีกของเขาได้ในฤดูกาลนี้เอง และยิงรวมไปทั้งสิ้น 3 ประตู โซซิเอดัดเปลี่ยนผู้จัดการอีกครั้งเป็นเรนัลด์ เดอนูอิกซ์แต่ก็ยังไว้วางใจอาลอนโซเช่นเดิม
ฤดูกาล 2002–03 เป็นปีที่ทำผลงานได้ดีที่สุดนับตั้งสโมสรได้แชมป์ลาลิกาครั้งสุดท้ายเมื่อปี 1981–1982 โดยจบฤดูกาลด้วยอันดับรองแชมป์ตามหลังเรอัลมาดริดแค่ 2 คะแนน และก็เป็นคะแนนสูงสุดที่สโมสรเคยได้ และผ่านเข้าไปเล่นในแชมเปียนส์ลีกเป็นครั้งแรก อาลอนโซได้รับคำชมเป็นอย่างมากในบทบาทของกองกลางตัวรับรวมไปถึงได้รับรางวัลผู้เล่นสเปนยอดเยี่ยมจากนิตยสารกีฬา ดอนบาลอน และในฤดูกาลนั้นอาลอนโซยิงช่วยทีมไปถึง 12 ประตู (รวมทุกถ้วย) และจากผลงานของเขาทำให้ได้รับการเรียกตัวติดทีมชาติสเปนในสมัยของอีญากี ซาเอซ เกมแรกในนามทีมชาติเป็นชัยชนะในเกมกระชับมิตรเหนือทีมชาติเอกวาดอร์ ในเดือนเมษายน 2003 และอีญากีได้กล่าวชื่นชมเป็นอย่างมากว่า "เขามีลูกส่งระยะไกลที่แม่นยำสูงมาก และมีทัศนวิสัยที่กว้างไกลจริง ๆ"
ฤดูกาล 2003–04 ฤดูกาลแห่งความสับสน ในแชมเปียนส์ลีกโซซิเอดัดผ่านเข้ารอบ 16 ทีมสุดท้าย แต่ต้องพ่ายให้กับโอลิมปิกลียง ส่วนในลีกก็จบลงด้วยอันดับ 15 การแสดงออกที่ยอดเยี่ยมของอาลอนโซขัดกับผลงานของทีมเป็นอย่างมาก นี่เองเป็นเหตุให้อาลอนโซต้องย้ายออกจากโซซิเอดัด แม้มาดริดจะแสดงความสนใจแต่อาลอนโซก็ยังต้องอยู่กับทีมต่อไป มาดริดไม่อาจยอมจ่ายค่าตัว 13 ล้านปอนด์ ในช่วงสิ้นฤดูกาลนี้ อาลอนโซเองก็มีภารกิจต้องรับใช้ชาติในยูโร 2004 เขาลงสนามเป็นตัวสำรองในเกมที่สเปนมีชัยเหนือรัสเซีย 1–0 และลงเล่นเต็มเกมพบกับโปรตุเกส และก็ต้องสิ้นสุดแค่นั้นเมื่อสเปนไม่อาจผ่านเข้ารอบต่อไปหลังจากทำคะแนนตามหลังกรีซและโปรตุเกส ถึงแม้จะได้ลงสนามเพียงเล็กน้อยแต่ก็เป็นที่เตะตาของแจน โมลบี ในการส่งบอลที่แม่นยำ
เมื่อตลาดนักเตะเปิดโซซิเอดัดก็ได้ต้อนรับสมาชิกใหม่ มีเกล อาร์เตตา เพื่อนวัยเด็กที่ฝันว่าจะได้เตะบอลร่วมกัน อาร์เตตาตื่นเต้นเป็นอย่างมากที่จะได้เล่นบอลร่วมกับอาลอนโซอีกครั้ง แต่ความฝันนั้นก็คงอยู่ไม่นาน เมื่อลิเวอร์พูลได้ยื่นข้อเสนอให้แก่โซซิเอดัด และโซซิเอดัดก็ไม่ได้นำอาลอนโซร่วมทีมในเกมช่วงก่อนฤดูกาลด้วย และแล้ววันที่ 20 สิงหาคม ค.ศ. 2004 โซซิเอดัดก็ได้ประกาศรับข้อเสนอของลิเวอร์พูลที่ 10.5 ล้านปอนด์ อาลอนโซไม่ได้เสียใจเลยกับการไม่ได้ย้ายไปมาดริดเมืองที่เป็นคู่อริของแคว้นประเทศบาสก์ ซึ่งไม่มีวันกลายเป็นจริง ในทางกลับกันเขามุ่งมั่นเต็มที่กับสโมสรใหม่ภายใต้การคุมทีมของราฟาเอล เบนีเตซอดีตผู้จัดการทีมบาเลนเซีย
2004–05 ชัยชนะในยูฟ่าแชมเปียนส์ลีก
อาลอนโซย้ายมาลิเวอร์พูลพร้อม ๆ กับลุยส์ การ์ซีอา ซานซ์จากบาร์เซโลนาเป็นการเปิดยุคใหม่ของลิเวอร์พูล ผู้จัดการทีมคนใหม่ของลิเวอร์พูล ราฟาเอล เบนีเตซ พยายามปฏิวัติสโมสรโดยรวมไปถึงการยกเครื่องผู้เล่นใหม่หมดเพื่อให้เข้ากับรูปแบบและแทคติกของเขา กองกลางจอมเทคนิคชาวสเปนรายนี้ เป็นผู้เล่นคนแรกที่เบนีเตซซื้อเข้ามาและเขาก็ได้ใช้จุดเด่นของเขาให้เป็นประโยชน์กับทีม และสร้างความแตกต่างให้กับทีม อาลอนโซเริ่มเกมพรีเมียร์ลีกของเขาในเกมพบกับโบลตันวันเดอเรอส์ที่รีบอกสเตเดียม เมื่อ 29 สิงหาคม ค.ศ. 2004 ถึงแม้ลิเวอร์พูลจะแพ้ไป 1–0 แต่อาลอนโซก็ได้รับคำชื่นชมในการจ่ายบอลเป็นอย่างมากจากกลุ่มผู้สื่อข่าว ในเกมพรีเมียร์ลีกพบกับฟูลัม อาลอนโซยิ่งแสดงความสามารถออกมา โดยลิเวอร์พูลตามหลังอยู่ 2–0 เบนีเตซตัดสินใจส่งอาลอนโซจากม้านั่งสำรองลงสนามในครึ่งหลัง การลงสนามของเขาทำให้ลิเวอร์พูลพลิกกลับมาชนะ 4–2 ในเกมนั้นอาลอนโซยิงฟรีคิกเป็นประตูขึ้นนำให้กับลิเวอร์พูล และก็เป็นประตูแรกของเขาในสีเสื้อลิเวอร์พูลด้วย
อาลอนโซยังทำประตูสำคัญอย่างต่อเนื่องให้กับลิเวอร์พูล ทำประตูแรกในแอนฟิลด์กับเกมชนะ 2–1 เหนืออาร์เซนอล เขามีความสุขเป็นอย่างยิ่งที่สามารถเริ่มต้นได้ดีในอังกฤษ "ผมคิดว่าตั้งตัวได้เร็วเหรอ ไม่หรอก คุณก็รู้ว่าการไปอยู่ต่างประเทศต่างวัฒนธรรมเป็นเรื่องยากแค่ไหนแต่คุณก็ต้องยอมรับมัน" "มันน่าตื่นเต้นเป็นอย่างมากที่สามารถทำประตูได้ที่แอนฟีลด์ ผมเองก็ลองอยู่หลายครั้งแล้วผมก็รู้สึกเยี่ยมมากเมื่อทำได้ ยิ่งในเกมใหญ่อย่างนี้ด้วยแล้ว" ในเกมกับอาร์เซนอล สตีเวน เจอร์ราร์ดหายเจ็บกลับมาลงเล่นได้อีกครั้ง การจับคู่กันของทั้งสองคนเป็นไปอย่างดีต่อเนื่องไปอีกหลายเกมจนกระทั่งอาลอนโซข้อเท้าหักในเกมพ่าย 0–1 ให้กับเชลซี ในวันปีใหม่ ค.ศ. 2005 และต้องหยุดพักไปนานถึง 3 เดือน
พรีเมียร์ลีกปิดฉากลงแล้ว ลิเวอร์พูลได้อันดับ 5 แต่ฤดูกาลแรกของอาลอนโซยังไม่ปิดฉากลง ถ้วยใบใหญ่สุดของยุโรปแชมเปียนส์ลีกรอบชิงชนะเลิศยังรอเขาอยู่ ลิเวอร์พูลตามหลังเอซีมิลานอยู่ 3–0 เมื่อจบครึ่งแรก แต่แล้วก็กลายเป็นมหากาพย์ชั้นเยี่ยม เมื่อลิเวอร์พูลไล่ตามหลังมาเป็น 3–2 และได้ลูกจุดโทษ เป็นอาลอนโซที่ต้องดวลกับดีดา ผู้รักษาประตูทีมชาติบราซิลของเอซีมิลาน ดีดาเซฟได้ในจังหวะแรกแต่อาลอนโซเข้าซ้ำได้ทัน ส่งให้ลิเวอร์พูลกลับมาตีเสมอเอซีมิลานเป็น 3–3 และสุดท้ายเป็นลิเวอร์พูลที่ได้แชมป์จากการยิงจุดโทษ (3–2) หลังช่วงต่อเวลา อาลอนโซได้รับคำสรรเสริญเป็นอย่างมากว่าเป็นจุดสำคัญของในการกลับมาของลิเวอร์พูล และเบนีเตซเองก็ได้เพิ่มบทบาทของอาลอนโซต่อทีมมากขึ้น   อาลอนโซตื่นเต้นยินดีกับความสำเร็จนี้เป็นอย่างมากโดยกล่าวว่า "นี่เป็นช่วงเวลาที่ดีที่สุดในชีวิตการค้าแข้งของผม" นี่เป็นปีแรกในอังกฤษที่ประสบความสำเร็จอย่างมากของอาลอนโซวัย 23 ปี และแสดงให้เห็นอนาคตอันสดใส
2005–06: ชนะถ้วยเอฟเอคัพ
ปี 2005–06 อาลอนโซลงเล่นในทีมชุดใหญ่อย่างสม่ำเสมอ โดยไม่ได้รับบาดเจ็บหนักเหมือนฤดูกาลแรก ช่วงปิดฤดูกาล การมาถึงของกองหน้าปีเตอร์ เคราช์ กับส่วนสูงของเขาส่งให้ลิเวอร์พูลปรับเปลี่ยนรูปแบบของทีมเป็นการโยนบอลยาว เคราช์ปฏิเสธว่ามิได้เกิดเพราะการเข้ามาของเขาแต่เป็นเพราะความสามารถในการจ่ายบอลของอาลอนโซและเจอร์ราร์ดที่เป็นผู้กำหนดสไตล์การเล่นของลิเวอร์พูล อาลอนโซต้องต่อสู้มากยิ่งขึ้นเพื่อแย่งตำแหน่งกับโมฮัมเหม็ด ซิสโซโก แต่เมื่อเจอร์ราร์ดได้รับบาดเจ็บและความที่เบนีเตซชอบแผนการเล่นในแบบ 4-5-1 มากกว่า ทำให้อาลอนโซได้ลงเล่นอย่างสม่ำเสมอ อาลอนโซลงเล่นในทุกเกมของลิเวอร์พูลในแชมเปียนส์ลีก แต่ทีมก็ต้องพ่ายตกรอบอย่างรวดเร็วต่อเบนฟีกา ตั้งแต่รอบ 16 ทีมสุดท้าย
7 มกราคม ค.ศ. 2006 ในเอฟเอคัพ รอบสามพบลูตันทาวน์ อาลอนโซช่วยให้ทีมพลิกกลับมาชนะ 5–3 หลังจากทีมต้องตกเป็นรอง 3–1 เมื่อเริ่มครึ่งหลังได้ไม่นาน อาลอนโซทำ 2 ประตู และเป็นลูกยิงระยะไกลทั้ง 2 ประตู ลูกแรกเป็นลูกยิงจากระยะ 35 หลา ส่วนอีกลูกเป็นลูกปิดกล่องจากระยะมากกว่า 65 หลาหลังเส้นกลางสนามด้วยซ้ำ และผลที่ตามมาจากประตูของอาลอนโซส่งให้แฟนผู้โชคดีของลิเวอร์พูลคนนึงชนะพนันถึง 25,000 ปอนด์ จากเงินต้น 200 ปอนด์ โดยลงพนันว่าอาลอนโซจะทำประตูได้จากแดนของตัวเอง อาลอนโซได้รับบาดเจ็บที่ข้อเท้าในนัดมีชัย 3–1 เหนือพอร์ตสมัท ซึ่งอาจทำให้เขาหมดสิทธิ์ลงเล่นในรอบชิงชนะเลิศ แต่อย่างไรก็ตามเขากลับมาทันลงสนามพบกับเวสต์แฮมได้ แต่อาลอนโซก็ต้องถูกเปลี่ยนตัวออกในช่วงกลางครึ่งหลังเนื่องจากอาการบาดเจ็บ และเป็นสตีเวน เจอร์ราร์ดที่ทำประตูที่ 3 ให้ลิเวอร์พูลตามตีเสมอเวสต์แฮมอย่างเหลือเชื่อในช่วงทดเจ็บ ก่อนจะปิดท้ายด้วยชัยชนะในการดวลจุดโทษเหนือเวสต์แฮม ส่งให้อาลอนโซได้รับเหรียญรางวัลเอฟเอคัพเหรียญแรก
2006–07 และ 2007–08
เป็นอาลอนโซอีกครั้งที่ทำประตูในชัยชนะ 2–0 เหนือนิวคาสเซิล ด้วยสุดยอดลูกยิงประตูจากกลางสนามอีกครั้ง (70 หลา) แอนดี้ ฮันเตอร์ จากดิอินดีเพนเดนต์ ให้คำจำกัดความว่าเป็น "หนึ่งในลูกยิงสุดมหัศจรรย์ในประวัติศาสตร์ 117 ปีของลิเวอร์พูล" อาลอนโซบอกว่าเขาฝึกซ้อมยิงประตูระยะไกลเป็นประจำอยู่แล้วไม่ใช่ลูกฟลุก เมื่อมีคนถามว่าลูกไหนดีกว่ากัน เขาบอกว่า "ผมคิดว่าลูกยิงกับนิวคาสเซิลดีกว่า เพราะลูกที่ยิงกลับลูตันนั้นกระดอนพื้น 2–3 ครั้งก่อนเข้าประตู แต่ลูกนี้ลอยเข้าประตูไปเลย และประตูกับลูตัน ผมใช้เท้าซ้ายยิง มันต่างกัน แต่ผมก็รู้สึกยินดีที่สามารถทำประตูได้" นี่เป็นประตูแรกของเขานับแต่เกมพบกับลูตัน กลายเป็นการยิงประตูจากแดนตัวเอง 2 ลูกติดต่อกัน
อาลอนโซกลับมาจากอาการบาดเจ็บอีกครั้งในช่วงปลายปี 2007 แต่ยังต้องต่อสู้เพื่อแย่งตำแหน่งในทีมอีกร่วมเดือนกับคาเบียร์ มาเชราโน และลูกัส เลย์วา ตำแหน่งในทีมของเขาได้รับการการันตีเมื่อใช้กองกลาง 5 คน และแม้ว่าเบนีเตซจะยอมรับว่าอาลอนโซเป็นผู้เล่นระดับสุดยอดก็ตาม แต่เบนีเตซเลือกที่จะใช้เขาเป็นตัวเปลี่ยนเกมและทลายเกมรับของคู่แข่งขันมากกว่า  อาลอนโซลงเล่นในเกมที่ 100 ให้กับลิเวอร์พูลในวันที่ 12 มกราคม ค.ศ. 2008 พบกับมิดเดิลสโบร
ฤดูกาล 2008–09
ก่อนเริ่มฤดูกาล 2008–2009 อาลอนโซได้รับอาจต้องย้ายออกจากสโมสร เมื่อสโมสรกำลังจะแทนที่เขาด้วยกองกลางทีมชาติอังกฤษ แกเร็ท แบร์รี แม้การย้ายจะไม่เกิดขึ้นจนกระทั่งเริ่มฤดูกาล แต่ข่าวลือก็ยังไม่จบและอาลอนโซรู้สึกไม่สบายใจนัก พร้อมกับที่ตำแหน่งในทีมเริ่มสั่นคลอน แต่อย่างไรก็ตาม แฟน ๆ ของทีมช่วยให้เขามีกำลังใจเป็นอย่างมากไม่ว่าจะอยู่บนสนามหรือบนม้านั่งสำรอง อาลอนโซรับรู้เรื่องนี้ดี และกล่าวว่า "แฟนของเราแสดงความรู้สึกของพวกเขาได้อย่างไม่มีอะไรจะเปรียบเทียบแล้ว ตอนที่ผมไปกินข้าวหรือกาแฟ จะมีซักคนเสมอที่เดินเข้ามาและบอกผมว่า "เราอยากให้คุณอยู่ที่นี่นะ" ผมรู้สึกยินดีที่สุดท้ายแล้วจบลงโดยไม่มีการย้ายทีมเกิดขึ้น และผมเองก็ไม่เคยขอย้ายทีมเลย"